21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 633/257 της 24 Ιουν./12 Ιουλ.  1978 (ΦΕΚ Β΄ 613) Περί αμέσου επιστροφής του 70% των δασμών, λοιπών φόρων εισαγωγής, καθώς και της μέσης επιβαρύνσεως από τα τέλη χαρτοσήμου που αναλογούν στα εξαγόμενα στην αλλοδαπή προϊόντα. Έχοντας υπόψη: 1.Τις διατάξεις του Νόμου 2861/54 «περί μέτρων ενισχύσεως εξαγωγής βιομηχανικών και άλλων εγχωρίων προϊόντων». 2.Τις διατάξεις του Ν.Δ. 226/69 «περί διασφαλίσεως ίσων όρων ανταγωνισμού για τα ελληνικά προϊόντα», όπως τροποποιήθηκε και συμπληρώθηκε από το Ν.Δ. 849/1971, και 3.Τις διατάξεις του άρθρου 5 του Ν.Δ/τος 4002/ 59 «περί λήψεως φορολογικών και άλλων τινών μέτρων προς ενίσχυσιν των επενδύσεων», αποφασίζουμε: Άρθρο Μόνο. 1.Στους δικαιούχους επιστροφής δασμών, λοιπών φόρων εισαγωγής και μέσης από τέλη χαρτοσήμου επιβαρύνσεως, κατ’ εφαρμογή των διατάξεων του Νόμου 2861/54 και του Ν.Δ/τος 226/69, οι οποίοι υποβάλλουν στις αρμόδιες υπηρεσίες επιστροφής δασμών και φόρων σχετικές αιτήσεις με δικαιολογητικά, εφόσον υποβάλλουν υπεύθυνη δήλωση του άρθρου 5 του Ν.Δ/τος 4002/59, στην οποία θα δηλώνεται το συνολικό ποσό της από την ανωτέρω αιτία επιστρεπτέας σ’ αυτούς απαιτήσεως, καταβάλλεται το 70% του ποσού της δηλώσεώς τους. 2.Το υπόλοιπο ποσό επιστρέφεται σ’ αυτούς μετά τον οριστικό έλεγχο των δικαιολογητικών επιστροφής. 3.Οι αρμόδιες Υπηρεσίες μετά τις κατά την ανωτέρω παράγραφο 1 καταβολές, θα μεριμνούν για την αποκατάσταση της πάγιας προκαταβολής τους, όπως, κατά τα λοιπά, οι ισχύουσες διατάξεις ορίζουν. 4.Η απόφαση αυτή θα αρχίσει να ισχύει από την ημέρα της δημοσιεύσεώς της στην Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 30.Ζ.θ.21 Ατέλειες υπέρ της βιομηχανίας 